LA LLANERA TRAIL
2025-01-26
a Llanera Trail és un cursa que es desenvolupa entre els termes municipals de Sabadell, Castellar del Vallès i Sentmenat i que transcorre per corriols inèdits i sorprenents que ens menen cap a dalt el cim del Puig de la Creu. Son camins boscants i inspiradors, plens d’històries personals dels nostres avantpassats que els recorrien habitualment i ara estan pràcticament oblidats.
Oferim tres recorreguts ben diferenciats en format de Marató, Mitja marató i 14k, que comparteixen bona part de l’atractiu traçat, facilitant la logística i el control. És per això que aquest recorregut que pot semblar inicialment molt accessible sorprèn pel que suggereix i per l’esforç que requereix.
Amb sortida i arribada a la Plaça del Dr. Robert, en ple centre de Sabadell, volem que l’edició del 2024 torni a ser una festa participativa, oberta a tothom i on els corredors puguin gaudir d’una jornada esportiva en plena natura a tocar d’una gran ciutat.
A més, és important per nosaltres aprofitar l’esdeveniment per donar ressò a iniciatives solidàries que ajudin als que més ho necessiten o fomentin la pràctica esportiva a tots els nivells. És per això que enguany tornem a col.laborar amb l’associació sabadellenca Obrir-se al Món.
Consulta tota la informació

Caminades saludables +60, tot el dia.- De Begur a Sant Feliu de Boada
2025-01-28, 2025-01-30
De Begur a Sant Feliu de Boada (BAIX EMPORDÀ)
Excursió des de la muntanya de Begur a Sant Feliu de Boada passant pel bonic poble medieval de Pals.
Distància: 10 km >> Desnivell: +75 m/- 230 m
Sortida de tot el dia en autocar. Cal portar esmorzar. Dinar optatiu a restaurant o es pot portar carmanyola.

Xerrades obertes sobre temes de muntanya.-De Hèlsinki al cap Nord en BTT
2025-01-28 19:00 - 21:00 (Europe/Madrid)
a càrrec d’en Pere Garcia
L’estiu passat en Pere junt amb el seu company el Sagal, van fer aquesta travessa amb tot a sobre; durant pràcticament un mes van pedalar al llarg de 2211,5 km, 11113 metres de desnivell i 25 dies, travessant diverses regions fineses i noruegues. Llacs, rius, mar, boscos, gent del país. Tot això i més, ho podrem veure al vídeo que ha fet i que ens explicarà i projectarà, en aquesta ocasió a la sala d’actes.
Sala d’actes de la UES a les 19:00h

Vídeo.- Mostra social de vídeo de la UES
2025-01-29 19:00 - 20:30
Programa:

Caldes de Montbui. 17 min. Antoni Viñas
Ceret, meca del cubisme. 7 min. Josep Rota.
El Sepeli de la Creu Alta. 18 min. Miquel Cervera
Font de les Tàpies. Calders. 5 min. Lluís Fernàndez
Les tines de la vall del Flaquer. 6 min. Lluís Fernàndez
Puig Occidental de coll Roig. 5 min. Àngel Artigas
Seta i Besiers. 11 min. Josep Rota
Tardor a la Ribeira Sacra. 19 min. Xavier Cabeza

A les 19 h a la sala d’actes. Gratuït

Natura.- Presentació calendari sortides 2025
2025-01-31 19:30 - 20:30
Acte de presentació del calendari d’excursions 2025
Actuació de Jep Boix i Titu Martí
Acte de presentació del calendari d’excursions del 2025, amb l’actuació del jove poeta Jep Boix, llenyataire de baobabs, i del cantautor Titu Martí, menorquí que amb la seva música d’estil pop-folk ens endinsarà en un univers mediterrani, proper i sincer.
Hi haurà projeccions de fotografies i vídeos, sorteigs i premis, pica-pica, bon humor… i sorpreses!
Divendres 31 de gener de 2025 / 19:30h / Sala d’actes

Muntanya.- Puig del Pam (hivernal)
2025-02-01
El Puig del Pam (100 CIMS), és una muntanya de 2.470 m d’altitud dels contraforts orientals del massís del Carlit, a cavall dels termes comunals dels Angles i de Formiguera, tots dos a la comarca del Capcir, de la Catalunya del Nord.
Sortida d’iniciació a les raquetes de neu, es tracta d’un recorregut apte per a tothom amb una preparació òptima.
Material necessari: Raquetes de neu, grampons, bastons, ulleres de sol, guants, polaines i roba d’abric.
Dificultat moderada
Desnivell positiu 750 m >> Distancia 14’5 km >> Temps aproximat 7/8 hores.
Sortida des del Parc Catalunya a les 6 del matí
Cotxes particulars.

Orientació.- Campionat de Catalunya Esprint a Palau Savadera-Perelada. Organitza Aligots
2025-02-01

Espeleologia.- Descoberta al forat Micó
2025-02-01 08:00 - 15:00
Sortida matinal de descoberta de l’espeleologia. Farem un itinerari horitzontal, sense pasos complexos, per poder de gaudir de les formacions de sal i els petits tresors que ens ofereix la muntanya de Cardona i les profunditats de la terra. És una sortida apta per a tots els públics, grans i petits. Us esperem!!
Distància: 640m de recorregut
Temps efectiu: 3h
Nivell dificultat: 0
Material: Casc i frontal (amb bateries o piles de recanvi) i roba per embrutar. Aigua i alguna cosa per picar.
Hora i lloc de sortida: 9h , Parc Cultural de la Muntanya de Sal, c/de la Mina, s/n, 08261 Cardona, Barcelona, Espanya
El desplaçament fins al punt de trobada és en cotxes particulars. Si algú no té possibilitat de transport fins al lloc de trobada, ens ho dieu i ens organitzem.
Sortida no apta per persones amb claustrofòbia.
Per qualsevol dubte podeu escriure’ns al mail espeleoclub@ues.cat

Marxa Nòrdica.- La Vall de’n Bas: D’Olot a Sant Miquel de Pineda
2025-02-02
Distància: 15,50 km >> Desnivell: -68 m
Sortida a les 7:30 del matí des de la Plaça de les Dones del Tèxtil.
Sortida amb autocar de tot el dia. Cal portar esmorzar i dinar, aigua.
Activitat oberta a tothom que practica marxa nòrdica. Cal estar federat/ada o tramitar una assegurança temporal de dia.
Inscripcions del 20 al 30 de gener de 2025.

Orientació.-Campionat de Catalunya relleus mixtes a Castelló d'Empúries. Organitza Aligots
2025-02-02

Joves.- Via Ferrada: Agulles i Frares Encantats
2025-02-02
Sortida des de Sabadell en cotxes particulars i conduirem fins a Can Maçana, al massís de Montserrat. Seguirem la ruta equipada dels Frares Encantats, pujant pel pas de la Portella i carenant diverses agulles abans d’arribar a coll de Port i iniciar el descens de tornada.
Distància: 8, 30 km
Desnivell: +/- 650 m
Dificultat: Mitjana
Material: Casc, arnès, dissipador, guants, calçat ferm.
Hora i punt de trobada: A les 8:30 h, plaça de les Dones del Tèxtil. També es pot quedar directament a Can Maçana a les 9h30.

Senders Km0.- Els 3 turons de Barcelona
2025-02-05 08:00 - 15:00
Els tres turons de Barcelona (el de la Rovira, d’en Mora o del Carmel, i el de Creueta del Jou) formen un extraordinari mirador sobre la ciutat de Barcelona i la vessant sud de la serra de Collserola.
Punt i hora de trobada:
Estació de metro L4 Guinardó-Hospital de Sant Pau a les 9 del matí. Sortida conjunta des de Sabadell en RENFE a les 8 del matí.
Sabadell Nord: 7:52 // Sabadell Centre: 7:55 // Sabadell Sud: 07:58
Distància: 7 km >> Desnivell: +365 m / -330 m
Hora aproximada de finalització a L3 Vallcarca: 14 h
Material: cal portar aigua, esmorzar i roba adequada a les condicions climatològiques i calçat per caminar per muntanya i farmaciola personal.
Activitat gratuïta per a socis/es. Soci@web i no socis: 5€

Història/Vídeo.- El Tren del Nord a Sabadell, 1a sessió
2025-02-06 19:00 - 20:30
EL TREN DEL NORD A SABADELL
CICLE de Films històrics de MIQUEL CERVERA
El 10 de febrer de 1855 es va inaugurar la via del ferrocarril que permetia connectar Sabadell i Barcelona en tren. Aquest 2025 es commemoren 170 anys d’aquell esdeveniment i les Seccions d’Història i de Vídeo de la Unió Excursionista ho volem celebrar amb la projecció de quatre pel·lícules a través de les quals veurem la història de l’arribada d’aquesttren, el traçat que tenia el 1970 a la ciutat, les obres de la supressió dels passos a nivell amb el soterrament de les vies i la construcció i la inauguració de la Gran Via.
Amb l’arribada del ferrocarril es deixaven enrere els penosos viatges amb diligència i carruatges. Alhora es revitalitzava l’activitat econòmica, l’expansió de la ciutat i la creació de nous carrers, fent que les vies del tren quedessin integrades dins del teixit urbà, amb 11 passos a nivell. La construcció del túnel, entre 1970 i 1973 va alliberar la ciutat d’aquestes vies que s’havien convertit en un dogal de ferro molt perillós per a la circulació.
PROGRAMA DEL CICLE:
DIA 6 SUPRESSIÓ DE PASSOS A NIVELL
DIA 13 SABADELL I EL FERROCARRIL. INAUGURACIÓ DEL NOU TRAÇAT
DIA 20 LA GRAN VIA
A les 19h a la sala d’actes. Gratuït.

Senders.- GR 1 sender històric: de Camallera a Vilavenut
2025-02-08
Aquesta Etapa creua de manera plàcida la plana de l’Empordà. El paisatge molt modificat per la mà del home, les sureres i alzines van donant pas als boscos de pins i a plantacions de vinyes. Visitarem el nuclis de població de Llampaies i Orriols.
Itinerari: Camallera – Llampales – Orriols – Vilavenut
Distància: 17, 30 km i +280/-125 m desnivell
Sortida a les 7 h en autocar davant de l’Hotel Sabadell
Cal portar: aigua, esmorzar i dinar, i la roba i calçat adients a l’activitat. Es recomana portar bastons.

FESTA DE L'ARBRE
2025-02-09 10:30 - 14:00
La Festa de l’Arbre de la UES, sorgida arran de les reeixides plantades del centenari de l’excursionisme sabadellenc, vol ser una ocasió anual perquè els sabadellencs celebrem el nostre compromís amb la defensa de la natura i del rodal de la nostra ciutat.
La participació és gratuïta i oberta a tothom. Inscripcions el mateix dia al punt de recepció del Parc Agrari
Es recomana portar guants i roba i calçat adequats.
Horari: 10.30h – 13.30h.
Lloc: Parc Agrari de Sabadell (finca municipal).
Consulteu tot el programa

Sortida de raquetes de neu a la Vall d'Aran
2025-02-10 - 2025-02-13
4 dies a la Vall d’Aran per fer sortides amb raquetes, una d’elles nocturna coincidint que hi haurà lluna plena.
Consulta el programa aquí.

Caminades saludables +60 (matinal).- Roques blaves
2025-02-11 08:00 - 15:00
Roques blaves (Baix Llobregat)
Ruta circular, pels voltants del poble d’Esparreguera , per tal de conèixer el patrimoni geològic i arquitectònic d’aquesta vila del Baix Llobregat
Distància: 10 km >> Desnivell: 260 m
Sortida matinal en autocar.

Xerrades obertes sobre temes de muntanya.-Natura i conservació dels ambients aquàtics dels Pirineus
2025-02-11 19:00 - 21:00
A càrrec d’en Marc Ventura
Oller, director del Centre d’Estudis Avançats de Blanes (CEAB-CSIC).
En Marc ens parlarà sobre quins són els ambients aquàtics que podem trobar als Pirineus, sobre quines són les seves principals amenaces, com la dispersió d’espècies invasores, els peixos, la pressió ramadera o l’impacte del turisme. El projecte LIFE RESQUE ALPYR està duent a terme diferents actuacions per revertir o prevenir aquests efectes. També de quines són les restriccions que hi ha, perquè hi són, i com ho podem fer per participar-hi.
Virtual (zoom) a les 19 h

Natura.-Natura entre setmana
2025-02-12
Dificultat: Mitjana. 3 hores. Desnivell: 350 m

Transport públic. Sortida a les 7:40 h. Estació d’autobusos de Sabadell Centre

Durada: Matinal

En aquest cicle inicial de NATURA ENTRE SETMANA resseguirem les carenes i valls del vessant de llevant del massís, que forma part de la conca del riu Ripoll. Totes les sortides es faran amb transport públic (línia d’autobusos C3-Sabadell-Castellar-Sant Llorenç Savall, “la Vallesana).
La primera excursió del cicle serà per la vall d’Horta i les carenes que l’envolten, amb ascensió al castell de Pera, fortalesa medieval en ruïnes (segle X) que domina la vall de Pregona i la vall d’Horta, una vall fantàstica, autèntica joia del parc natural.

Foto.- Exposició fotogràfica 'La meva ciutat' de Mercè Boladeras
2025-02-12 - 2025-02-25
Exposició fotogràfica LA MEVA CIUTAT de Mercè Boladeras, fins el 25 de febrer, a l’entrada de la UES
Un recull de fotografies d’ahir contraposades amb avui d’espais emblemàtics de la nostra ciutat o que son especials per l’autora de les fotografies.

Història/Vídeo.- El Tren del Nord a Sabadell, 2a sessió
2025-02-13 19:00 - 20:30

Muntanya.- Pic dels Pedrons, Alta Cerdanya (hivernal)
2025-02-15
El Pic de Pedrons és una muntanya de 2.677,7 metres d’altitud situada al sud-oest del Massís del Carlit, en el terme comunal de Porta, a l’Alta Cerdanya, de la Catalunya del Nord.
Una ascensió fàcil amb bones vistes del Pirineu. Sortida amb raquetes de neu
Distància: 8,50 km >> Desnivell: +/- 800 m
Nivell de dificultat: Moderat. Hivernal >> Temps efectiu: 6/7 h
Material: Raquetes de neu, grampons, bastons, piolet, ulleres de sol, guants, polaines i roba d’abric. Aigua, esmorzar i dinar.
Trobada a les 6 h a l’aparcament del Parc Catalunya, davant Club de Tenis.
Preu: Socis/es: 40€ >> soci@web i no socis/es: 51€ (inclou les despeses de cotxe compartit).
Cal estar federat/ada o bé tramitar assegurança temporal obligatòria de dia.
Inscripcions obertes fins el 15/02 a ues.cat, app o presencialment a secretaria. Màxim 20 places.
Reunió prèvia el dijous 15/02 a les 19 h a la UES.
Vocal sortida: Jordi Curto.

Formació.- Taller bàsic d'orientació: mapa i brúixola
2025-02-18 18:30 - 20:30
Taller presencial
A càrrec de Manolo Barcia, tècnic de senders.
En aquest taller aprendreu els coneixements bàsics del mapa i la brúixola per a realitzar una excursió a la muntanya amb seguretat.
Farem quatre sessions a l’aula i una pràctica a la muntanya dissabte al matí.
Places limitades: 10 cursetistes.
Horari de les seccions:
de 18:30 h a 20:30 h els dies 18 – 20 – 25 i 27 de febrer (4 sessions) a l’aula de formació.
Dissabte 1 de març: sortida pràctica a la Serra de l’Obac (horari de 08:00 a 14:00)
Assessorament mitjançat grup de WhatsApp fins a 30 dies desprès de finalitzar el curs.
Durant el taller es farà ús de brúixola plana transparent i mapa excursionista de la Mola i l’Obac (editorial Alpina 2021-2022) així com altres materials inclosos en el taller.
Objectius del taller:
El taller va dirigit a totes aquelles persones que practiquen activitats a l’aire lliure i desitgen iniciar-se en la lectura de mapes excursionistes i el ús de la brúixola, no cal tenir experiència prèvia.
Conèixer les possibilitats de planificació i elaboració d’itineraris de baixa, mitja i alta muntanya amb un mapa i brúixola. Crear fitxes o full de ruta per fer les excursions més segures.
Programa:

Presentació del taller i els seus objectius.
Documentació i recursos.
Què puc fer amb una brúixola plana ?
Com puc entendre que hi ha dibuixat en un mapa excursionista ?
I ara, què faig amb el meu mapa i la brúixola ?
I si ho anoto tot, puc fer una fitxa de la meva excursió !!!!

Les excursions del dimecres.- Serra de Marboleny i Torre de Murrià
2025-02-19
Serra de Marboleny i Torre de Murrià (GARROTXA)
Excursió pel vessant meridional de la serra de Marboleny per camins de remences.
Distància: 11,20 km >> Desnivell: 500 m
Sortida de tot el dia en autocar. Cal portar esmorzar i dinar

BTT.- Volta Castells del Sió, Les Pallagues
2025-02-19 08:00 - 17:00
Distància de 34 Km. i uns 350 m de desnivell positiu
Lloc i hora de trobada: A Lo Cafè de les Pallargues a les 9h del matí per esmorzar. Hi ha lloc d’aparcament a la mateixa plaça o als voltants.
Dificultat: Moderat-baixa. Ruta circular, planera i per camins de terra en bon estat, llevat de dos trams pedregosos però curts i els trams de carretera a prop de Guissona.
Dinar (opcional) al mateix lloc de trobada, Lo Cafè. Preu del menú de uns 15 € que es pagaran in situ. Cal indicar si voleu dinar en el moment de fer la inscripció.
Recorregut/Descripció: Sortim de Les Pallargues, cap i casal del municipi dels Plans de Sió, tot passant davant del castell – palau típic de La Segarra, documentat des del 1061. Creuem el canal Segarra-Garrigues i seguim cap a Florejacs que rodegem i entrem al nucli clos on hi ha el castell. Reprenem el camí per anar al castell de les Sitges, romànic i gòtic Be Cultural d’Interès Nacional. Seguim pel camí, primer força pedregós, fins carretera i creuem amb compte la C-14 i seguim cap a Palau on hi pugem. Seguim per bon camí fins la Creu de Condomines i amen baixant en direcció a Guissona. Entrem per la porta de l’Àngel i travessem la vila per la plaça Major, la col·legiata de Santa Maria, el carrer dels Botiguers, instal·lacions de la Cooperativa i travessada la rotonda sortim cap a l’ermita de la Mare de Deu de les Flors de Maig, vigilant a l’hora de travessar la C-75, seguim el bon camí cap a Gra, després de travessar amb compte la C-14, continuem el camí, primer bastant pedregós, cap a Concabella on veurem l’església i el castell amb elements ornamentals d’interès i obra constructiva de notable perfecció. Sortim per la carretera i girem a l’esquerra cap al castell de Ratera, documentat des del segle XI i l’antic molí fariner del segle XVI. Continuem cap a Sisteró. Podem pujar a Pelagalls, a 0,50 km per veure l’església romànica de Sant Esteve i la seva porta, Be Cultural d’Interès Nacional de 1982. Tornem a Sisteró i cap a Les Pallargues. Places limitades: No hi ha límit de ciclistes però al restaurant hem reservat per a 15 persones. Caldrà estar federat, portar els estris de sempre i roba d’abric suficient.

Senders a la fresca.- Anella verda de Terrassa III
2025-02-19 08:00 - 17:00

Història/Vídeo.- El Tren del Nord a Sabadell, 3a sessió
2025-02-20 19:00 - 20:30

Natura.- Redueix, reutilitza, recicla, reacciona!
2025-02-22
Sortida de conscienciació ecològica. On van a parar i com es reciclen els nostres residus? Visita guiada a la planta de tractament de residus de Montcada. Amb la col·laboració de l’Àrea de Serveis Ambientals de l’Àrea Metropolitana de Barcelona.

Marxa Nòrdica.- La Sèquia de Manresa
2025-02-23
Parc de la Agulla – Sèquia de Manresa- Aiguamoll de la Bòbila
Distància: 10 km >> Desnivell: +/- 60 m
Sortida en autocar. Trobada a les 8 a la plaça de les dones del tèxtil.
Cal portar esmorzar, dinar i aigua. Roba i calçat adequat, i els bastons de marxa nòrdica!
